152 



den omgivende Natur. Jeg gjorde derfor saa mange Iagt- 

 tagelser paa Stedet af alt det, som skal studeres paa den le- 

 vende Yæxt, som muligt, og jeg benyttede, f. Ex., paa de 

 længere Expeditioner Tiden i Baaden, medens vi flyttede os 

 fra et Sted, hvor vi havde gjort en botanisk Landgang, til 

 et andet, hvor der atter blev gjort holdt, til Optegnelser om 

 det indsamlede og Aftegning af saadanne Forhold, som mu- 

 ligen senere kunde forandres eller blive ukj endelige paa det 

 opbevarede Materiale. Exemplarer af de undersøgte eller i det 

 hele indsamlede Planter bleve saa hurtig som mulig nedlagte 

 i Sprit, i mange Tilfælde umiddelbart fra Marken, uden først 

 at komme i en Botaniserkasse , thi i en saadan vil det let 

 kunne ske, f. Ex., at Pollen afsættes paa et Ar, hvor det ikke 

 fandtes forud og maaske vanskelig ellers vilde kunne komme. 

 Jeg anfører dette for at man derefter kan vurdere Paalidelig- 

 heden af mine Angivelser. 



Naar jeg anfører saadanne Forhold som det, om en Plante 

 sætter moden Frugt eller ikke, da synes det maaske for 

 mange at være en temmelig overflødig Sag, men er det i Virke- 

 ligheden ikke ; det er jo dog en saa vigtig Begivenhed i en 

 Plantes Liv, og for hele Artens Tilværelse, om den regel- 

 mæssig kan modne sine Frø eller ej, at dette ej bør være 

 upaaagtet ; om vi nu end have spredte Udtalelser hist og her, 

 f. Ex. af Kjellman, Nathorst, Lange, Buchenau o. a. , savne 

 vi dog gjennemførte, detaillerede Angivelser om de arktiske 

 Planter, og før saadanne foreligge, kan man dog ikke udtale 

 sig med Sikkerhed. 



Det er en Selvfølge, at det her foreliggende ikke kan 

 være andet end Brudstykker; én Maaneds Ophold i Grønland 

 giver ikke noget fuldstændigt, selv om flere Maaneders se- 

 nere Arbejde med det indsamlede føjer meget til. For at 

 faa det størst mulige Antal Data samlede til Bedømmelse af 

 den arktiske Flora og specielt af den grønlandskes Stilling 

 inden for denne, har jeg ogsaa gjennemgaaet de Herbarier og 

 det Spritmateriale fra andre arktiske Lande, som jeg havde 

 Tilgang til, nemlig Stockholms Højskoles Spritsamling, Up- 

 sala Universitets Herbarium, og navnlig maa jeg fremhæve 



